[{"text_idx": "#000000", "text": "Ukrainiaj esperantistoj kunvenis c\u0302e la fronto"}, {"text_idx": "#000002", "text": "Partoprenantoj de la renkontig\u0302o c\u0302e la monah\u0302ejo de Svjatohirsk."}, {"text_idx": "#000003", "text": "Jen g\u0302i finfine okazis \u2013 turisma Esperanto-kunveno en Slovjansko, kiun partoprenis 9 homoj el diversaj urboj de Ukrainio, inter tiuj kompreneble Pavel Korotenko el Slovjansko. La nomon de samideano, kiu sukcesis alig\u0302i al ni veninte el la okupita Donecko, ni prefere ne menciu publike."}, {"text_idx": "#000004", "text": "Fakte ni sukcesis fari c\u0302ion planitan: ni vizitis la monah\u0302ejon en Svjatohirsko, ceramikaj\u0302an bazaron kaj salajn lagojn. Malgrau\u0306 la ne tro varma vetero, kurag\u0302aj esperantistoj testis ties kuracajn kapablojn proprakorpe."}, {"text_idx": "#000005", "text": "Ni ankau\u0306 partoprenis rondan tablon en la centra urba biblioteko, kie ni renkontig\u0302is kaj interparolis kun lokaj esperantistoj, anoj de la Esperanto-klubo funkciinta en Slovjansko dum la 1980-j jaroj."}, {"text_idx": "#000006", "text": "Krom tio, nia grupo transdonis al la biblioteko kelkajn librojn, speciale kolektitajn por la slovjanskanoj. Inter aliaj tie estis tute fres\u0302a eldono: la libro de la svedia j\u0302urnalisto Kalle Kniivila\u0308, Homoj de Putin, tradukita al la ukraina lingvo el Esperanto fare de kievanoj."}, {"text_idx": "#000007", "text": "Mapo de la aktuala milita situacio en orienta Ukrainio. (Bildo: )"}, {"text_idx": "#000008", "text": "Kunvenante en Slovjansko ni ne povis preterpasi la temon de la rusia-ukrainia milito. La programo de la renkontig\u0302o enhavis la eblon ekskursi al lokoj de aktivaj bataloj, kie nun estas memorsignoj de murditaj ukrainiaj herooj."}, {"text_idx": "#000009", "text": "La kunveno montris interesan tendencon: krokodili ukrainlingve. C\u0302iu sperta esperantisto scias, ke ajna Esperanto-renkontig\u0302o inkluzivas iom da krokodilado \u2013 g\u0302uste por tio ekzistas la institucio de verdaj policistoj. Do, ni, dank' al nia patriota policisto, lingvopekis ukraine. Konsiderante la cirkonstancojn, d-ro Zamenhof nin pardonus."}, {"text_idx": "#000010", "text": "La tri tagoj pasis rapide, sed rakonto pri c\u0302iuj epizodoj estus tro longa, c\u0302ar ili abundis. Estas espero, ke la promesoj de la partoprenintoj reveni al Slovjansko igos la renkontig\u0302on bona c\u0302iujara tradicio."}, {"text_idx": "#000011", "text": "Grandan dankon al c\u0302iuj venintaj c\u0302i-somere. Apartan dankon al la homoj kaj organizaj\u0302oj, kiuj kunhelpis arang\u0302i la eventon: estro de la departemento pri kulturo kaj turismo de la Slovjanska urba administracio, Marina Olijnik, laboruloj de la centra urba biblioteko, loka aktivulino Natalja Bondarenko (ekskursa centro Svjatohirja) kaj c\u0302iuj, kiuj age au\u0306 vorte nin subtenis."}, {"text_idx": "#000014", "text": "Noto de la redakcio: \"Verdaj policanoj\", kiuj c\u0302asas kaj s\u0302erce punas krokodilantojn, estis tradicia ero en sovetiaj Esperanto-renkontig\u0302oj, kie praktike neniam estis eksterlandaj partoprenantoj, kaj la tento krokodili tial estis granda."}, {"text_idx": "#000017", "text": "Kia trafa donaco! La tute sen-partia verko \u00bbHomoj de Putin\u00ab. Bonega spritaj\u0302o! Vers\u0302ajne pro la Ukrajna leg\u0302o de la 9a de Aprilo 2015, kiu malpermesas ec\u0302 la plej malgrandan lau\u0306don de la komunismo, Sovetunio kaj Ruslando. Sed lau\u0306di ulojn kiel Stepan BANDERAn, krimulo, kiu kunlaboris kun la Germanaj fas\u0302istoj, estas permesata."}, {"text_idx": "#000018", "text": "C\u0302u vi scias, ke kortumo en Lvivo kondamnis junulojn al du jaroj kaj ses monatoj malliberigo pro \u00bbkomunisma propagando\u00ab en la komerca kontaktoj-portalo Facebook? Vivu la libereco de opiniesprimo en Ukrajno! Sed oni atentu, kian libron oni for-donacas."}, {"text_idx": "#000019", "text": "\"dank' al nia patriota policisto, lingvopekis ukraine.\" \u2014 Kaj KIE estas Esperanto? Flankofono?\nEh, tiom bonaj homoj 'pereas' pro tropatriotisma tokso ;-("}, {"text_idx": "#000020", "text": "En Slovjansk la ukrajnaj patriotoj ( herooj) murdis samlandanojn- samlingvanojn ."}, {"text_idx": "#000024", "text": "Certe, endas ami sian landon, esti patrioto.\n\"Ne estu fiera, ke amas sian landon, fieru, ke amas tutan Teron. Tero estas unu lando, kaj c\u0302iuj homoj estas siaj civitanoj.\" Baha-Ulla."}, {"text_idx": "#000026", "text": "Se vi amus la patriotan ukrainion \u2013 vi ech laudus la patriotojn murdistojn\n, kiel la \"S-ano\" Paulo Korotenko"}, {"text_idx": "#000028", "text": "Alia afero, ke g\u0302is nun ni estas dividitaj, lak per landlimoj, per moroj, antau\u0306jug\u0302oj. Rapide solvi ne eblas! Oni provis en Eu\u0306ropo \u2013 enlasis milionoj el Aziaj landoj kie brulas milito (kiu estas bruligintoj? \ud83d\ude09 ) kaj kia estas rezulto?\nDo necesas fosi nian sulkon, sisteme, persiste. Kaj konigi homojn pri instruoj de Baha-Ulla!"}, {"text_idx": "#000029", "text": "Kara Gec( X) jo , Ech trifoje mi relegis la mesaghon de baha-ulla. La haladzo de pariotismo evidente trafis la patrioton gitarludiston\u2013 lau via opinio bona homo \u2013 Paulo Korotenko. Li ech audacis laudi la \" ukrainajn heroojn \" ."}, {"text_idx": "#000031", "text": "\"mi suspektas ankau vin.\" \u2014 dankon pri tiu alta suspekto, des pli ke tiu homo (mi) ec\u0302 ne militservis pro granda miopeco \ud83d\ude09\nIal Vi estas tre negative agordita, kvankam ec\u0302 ne konas min. Eble pro tio, ke mi estas en Rusio? \ud83d\ude09"}, {"text_idx": "#000032", "text": "\"...la temon de la rusia-ukrainia milito\"."}, {"text_idx": "#000033", "text": "Cxu tia milito estas? Cxu Porosxenko oficiale anoncis , ke Ukrainio trovigxas en stato de milito kontraux Rusio? Cxu,ekzemple, germana aux franca registaro opinias, ke estas rusia-ukrainia milito?"}, {"text_idx": "#000034", "text": "Kvar milionoj ukrainiaj civitanoj trovigxas nun en Rusio, el ili plimulto estas gastlaborantoj, rusiajn rublojn ili prilaboras. Ne necesas ajn vizaoj por viziti Rusion kaj Ukrainion por civitanoj de ambaux sxtatoj. Ukrainio transportas rusian gason en Okcidentan Euxropon kaj ricevas pro tio grandan monon."}, {"text_idx": "#000035", "text": "Ukrainio militas kontraux parto de siaj propraj civitanoj, kiuj ne volas vivi en la sxtato, kie fasxisto Bandera estas heroo, kies nomon portas stratoj de ukrainiaj urboj."}, {"text_idx": "#000039", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000040", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000041", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]